Infoskriv til foresatte på 3.trinn

Velkommen til et nytt skoleår hos oss på Teie skole! Vi håper dere alle har hatt en fin sommerferie!

Kjersti, Anna, Christine, Maren og Heidi fortsetter på trinnet. Kjerstin Liaskar er ny spesialpedagog på trinnet. Vi får 4 nye elever i år. Vi ønsker dem velkommen!

Basen vår ligger i 2.etasje rett over sfo for 1. og 2.trinn. 3b har klasserom nærmest biblioteket, deretter 3a og 3c. Vi minner om innesko og skift som skal ligge i garderoben. 3a og b har garderobe opp trappen fra ute og lengst til høyre. 3c deler garderobe med en klasse fra 4.trinn ved siden av. Elevene må ha gymsko som sitter godt på foten.

Ifht covid 19 er det gult lys som gjelder. Det betyr at vi er klassevis. Trinnet vil ha egne soner i friminuttene. Vi fortsetter med håndhygiene som før sommeren. Timeplanen er noe annerledes ifht covid 19. Den ligger nederst på ukeplanen.

Frem til høstferien er det svømming for 3.trinn på fredager. Øyvind Havn Hammerstad er svømmelærer og vil komme til oss førstkommende onsdag for å informere elevene om svømmeopplæringen. Han vil også sende oss et skriv om svømmeopplæringen som vi legger ut på hjemmesiden. Fint for oss å vite hvem som ikke kan svømme eller føler seg utrygge i vannet. Elevene slutter **14.15** på fredager pga svømmeopplæringen frem tom uke 39. Elevene slutter kl **13** på onsdager i denne perioden. **Alle** har likevel mulighet til å være med på et opplegg frem til 14.15 hver onsdag, siden sfo ikke åpner før 14.15 denne dagen. Derfor er det viktig at dere er flinke til å skrive i IST om eleven skal på sfo eller ikke.

Kontakt oss på mail eller sms hvis det skulle være noe.

Hilsen fra oss på 3.trinn